โบรกฯ แนะเพิ่มน้ำหนัก 3 หุ้นเด่นพลังงานทดแทน กำไรโตสูง-ปันผลแกร่ง
โบรกฯ แนะเพิ่มน้ำหนัก 3 หุ้นเด่นพลังงานทดแทน กำไรโตสูง-ปันผลแกร่ง
23 พ.ย. 2559

บล.ซีไอเอ็มบี (ประเทศไทย) ระบุในบทวิเคราะห์ (23 พ.ย.) แนะนำ “Overweight” 3 หุ้นเด่นในกลุ่มพลังงานทดแทน โดยเชื่อว่า 3 ผู้เล่นในกลุ่มพลังงานทดแทนของไทย (TPCH, GUNKUL, EA) มีความเสี่ยงต่ำและราคาหุ้นมี upside สูงท่ามกลางปัจจัยเสี่ยงมหภาคที่สูงขึ้น ขณะที่จุดเด่นของผู้ผลิตไฟฟ้าทั้ง 3 รายคือ กำไรสุทธิเติบโตสูง อัตราส่วนกำไรสุทธิเพิ่มขึ้น ROE สูงขึ้นและอัตราผลตอบแทนจากเงินปันผลแข็งแกร่ง
ทั้งนี้ บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH เป็นผู้เล่นที่น่าสนใจที่สุดในกลุ่มเพราะมีกำลังการผลิตเพิ่มขึ้นจากโรงไฟฟ้าชีวมวลมาร์จินสูง ขณะที่บริษัท กันกุลเอ็นจิเนียริ่ง จำกัด (มหาชน) หรือ GUNKUL เป็นผู้ผลิตไฟฟ้าจากพลังงานลมที่น่าสนใจกว่าบริษัท พลังงานบริสุทธิ์ จำกัด (มหาชน) หรือ EA เพราะมีการประเมินมูลค่าถูกกว่า ทั้งนี้คงคำแนะนำ Overweight และยังเลือก TPCH เป็นหุ้น top pick ในกลุ่ม